Jaciment arqueològic de Can Modolell

Can Modolell és un jaciment arqueològic situat a Cabrera de Mar (Maresme). Es tracta d'un conjunt de restes arqueològiques datades des de l'època ibèrica fins a la baixa edat mitjana, inclòs a l'Inventari del Patrimoni Arqueològic i Paleontològic de Catalunya. La troballa més rellevant que s'hi ha descobert és l'estructura d'una vil·la romana imperial juntament amb un santuari, possiblement dedicat al déu romà Neptú i a una dea femenina i, posteriorment, al déu Mitra, d'origen persa. Tradicionalment, s'ha relacionat la desapareguda capella paleocristiana de Sant Joan Baptista amb aquestes restes. Situació Es troba a la part nord del nucli urbà de Cabrera de Mar, just en la bifurcació que hi ha al camí de Can Segarra que mena vers la muntanya de Burriac. Està situat a 190 m sobre el nivell del mar, en un punt elevat entre dues rieres des d'on domina la vall de Cabrera. Història arqueològica L'any 1974, a partir d'una acció furtiva, es va evidenciar la presència del jaciment i, a partir de llavors, s'inicià una llarga campanya d'excavacions fins al 1984, any en què es deixà al descobert les estructures actualment visibles. Un cop acabades les excavacions arqueològiques, durant molt de temps la situació del jaciment va ser molt precària, ja que es trobava al marge d'un camí. No estava especialment protegit, fins que a mitjans de l'any 1995 se'n feu una neteja i s'hi posà una tanca de protecció. A més, Josep Miquel Modolell, propietari del terreny on es troba l'assentament, va fer donació del terreny a la Fundació Burriac de Cabrera de Mar. Vegeu també Llista de jaciments arqueològics de Catalunya. Referències Bibliografia Bonamusa Roura, Joan «Els mòduls epigrafiats en cursiva». Estudis sobre el jaciment arqueològic de Can Modolell. Josep M. Modolell i Ros [Cabrera de Mar], núm. 4, 4-2008, p. 13. Clariana Roig, Joan Francesc «El vidre romà». Estudis sobre el jaciment arqueològic de Can Modolell. Josep M. Modolell i Ros [Cabrera de Mar], núm. 4, 4-2008, p. 71. Clariana Roig, Joan Francesc «La terra sigil·lata alt imperial de can Modolell». Estudis d'arqueologia i d'història de Cabrera de Mar. Josep M. Modolell i Ros [Cabrera de Mar], núm. 7, 4-2011, p. 59. Clariana Roig, Joan Francesc; Garí Lleixà, Rosa Isabel «Notícia de la troballa d'un anell d'or a can Modolell». Estudis d'arqueologia i d'història de Cabrera de Mar. Josep M. Modolell i Ros [Cabrera de Mar], núm. 7, 4-2011, p. 107. Garí Lleixà, Rosa Isabel «Troballa d'un fragment de tegula amb la marca de Lucius Herennius Optatus». Estudis sobre jaciment arqueològic de Can Modolell. Josep M. Modolell i Ros [Cabrera de Mar], núm. 4, 4-2008, p. 37. Jàrrega Domínguez, Ramon; Clariana Roig, Joan Francesc «Can Modolell a l'antiguitat tardana : Algunes conclusions a partir de l'estudi ceramològic del material d'importació». Les primeres passes del cristianisme a Cabrera de Mar. Josep M. Modolell i Ros [Cabrera de Mar], núm. 3, 4-2007, p. 27. Juhé Corbalan, Enric «Notes sobre la pintura mural romana». Estudis sobre el jaciment arqueològic de Can Modolell. Josep M. Modolell i Ros [Cabrera de Mar], núm. 4, 4-2008, p. 45. Enllaços externs «Jaciment de Can Modolell». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.